Frank Soo

Frank Soo (født 8. mars 1914 i Buxton i Derbyshire, død  25. januar 1991) var en engelsk fotballspiller (midtbane) og trener, kjent som trener av norske lag en tid.

Han hadde kinesisk far og engelsk mor, og var oppvokst i Liverpool der han spilte for Liverpool Schoolboys og Prescot Cables.  Han ble profesjonell i Stoke City (1933-40, 176 kamper og seks scoringer).  

Under den andre verdenskrig gjestespilte han i Everton FC, Millwall FC, Brentford FC og Chelsea FC, samt ble  den første av orientalsk opphav som spilte for Englands herrelandslag i fotball (ni uoffisielle kamper 1940-45). Han var deretter i Leicester City FC en liten tid, samt i Luton Town FC (1945-47, 78 kamper) og den ikke-profesjonelle Chelmsford City FC.

Han trente St. Albans City FC (1947–48), flyttet til Italia (1948) og trente Calcio Padova (1950–52) der han hentet norske Knut Andersen til proffspill (1950).
Senere trente han Norges herrelandslag i fotball en meget kort periode (1952). Han gikk til svenske IFK Eskilstuna (1953), Örebro SK (1953-54, 18 kamper med 13 seire) svenske Djurgårdens IF (1954-55, seier i Allsvenskan 1955), IK Oddevold (1956–57), AIK (1958), engelske Scunthorpe United FC (1959–60), var i Frigg Oslo (1961), Fredrikstad FK (1964), ledet Israels herrelandslag i fotball, Nyköpings BIS (1965), lag i København og Malmö, samt avsluttet i Höganäs BK (1972).

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Fotballspillere for Prescot Cables FC
Kategori:Fotballspillere for Stoke City FC
Kategori:Fotballspillere for Leicester City FC
Kategori:Fotballspillere for Luton Town FC
Kategori:Fotballspillere for Chelmsford City FC
Kategori:Fotballtrenere for St Albans City FC
Kategori:Fotballtrenere for Calcio Padova
Kategori:Fotballtrenere for IFK Eskilstuna
Kategori:Fotballtrenere for Örebro SK
Kategori:Fotballtrenere for Djurgårdens IF Fotboll
Kategori:Fotballtrenere for IK Oddevold
Kategori:Fotballtrenere for AIK
Kategori:Fotballtrenere for Scunthorpe United FC
Kategori:Fotballtrenere for Frigg Oslo FK
Kategori:Fotballtrenere for IFK Stockholm
Kategori:Fotballtrenere for Fredrikstad FK
Kategori:Fotballtrenere for Akademisk Boldklub
Kategori:Trenere for Norges herrelandslag i fotball
Kategori:Personer fra distriktet High Peak i Derbyshire
Kategori:Personer fra Liverpool